Il-film The Matrix li ħareġ fl-1999 kien bla dubju wieħed rivoluzzjonarju, mhux biss għall-effetti speċjali tiegħu li bidlu Hollywood għal dejjem iżda wkoll minħabba l-messaġġi tiegħu. Minbarra l-argumenti filosofiċi li jqajjem il-film (qed ngħixu f'realtà simulata?), il-film bassar kif se tkun il-ħajja 20 sena 'l quddiem. Il-film ħareġ meta l-ekonomija kienet qed tikber u t-teknoloġija kienet għadha ma ħaditx kollox f'idejha. Il-film bassar kriżi ekonomika li mhux biss ġrat fid-deċennji preċedenti iżda wkoll fil-preżent waqt pandemija. Il-pandemija ġiet aċċennata mill-villain tal-istorja, l-aġent Smith meta jgħid "Virus. Il-bnedmin huma marda, kanċer ta' din il-pjaneta. Dan jista' ma jirreferix biss għall-pandemija attwali iżda wkoll għall-kriżi tal-klima li qed teqred id-dinja malajr minħabba l-intervent tal-bniedem. Madankollu l-aktar tbassir xokkanti huwa dak tat-teħid korporattiv ta' ħajjitna u ż-żieda tal-intelliġenza artifiċjali. Aħna ngħixu f'dinja fejn ħajjitna tiddependi fuq teknoloġija bħal Facebook, fejn jiġbru l-informazzjoni kollha tagħna li tista' tintuża kontra tagħna u għal reklami. Issa li Facebook inbidel għal Meta, fejn Zuckerberg iwiegħed realtà virtwali bħal qatt qabel… qisha The Matrix hux? Il-film jikkritika l-faxxinu tagħna bid-distopja. L-aġent Smith jgħidilna li s-simulazzjoni oriġinali li tqiegħdu fiha l-bnedmin kienet ġenna, maħsuba biex iżżomm lil kulħadd kuntent. Imma "kien diżastru," hu jgħid, u jispjega li l-bnedmin ma setgħux jaċċettaw il-programm u baqgħu jippruvaw iqumu minnu. Ikompli, "Nemmen li bħala speċi l-bnedmin jiddefinixxu r-realtà tagħhom permezz tal-miżerja u t-tbatija." Miktub Minn Apparti l-interess kbir għall-ikel u tisjir vegan, Bernard iħobb ħafna l-qari. Għalkemm il-lingwa Maltija tibqa' fl-ewwel post, iħobb jitgħallem lingwi ġodda bħal Ġappuniż. Jaffaxxina ruħu bil-kulturi u l-istorja, u għandu mħabba kbira lejn l-ambjent u l-annimali. "Nagħtu Pakkett Ta' Zalzett B'Xejn Lill-100 Persuna Li Se Jitlaqqmu." - Tinħoloq Din L-Offerta Bla Ħsieb Minn Kumpanija Lokali Il-Varjant Tal-Omicron Kapaċi Jwassal Fi Tmiemha L-Pandemija Fl-Ewropa Skont Id-Direttur Tal-WHO Ħerba Minn Żgħażagħ Maltin Fi Ġnien Laparelli Fil-Belt Valletta – Tal-Mistħija Aġir Bħal Dan! Bil-Filmat: Jirbħu Aktar Minn €1,000 u Jagħtuhom Lid-Dar Tal-Providenza!